Pou fèr plis, mounoir ! Pou fèr plis ! - Oté
Pou fèr plis, mounoir ! Pou fèr plis !
Na dé foi, déssèrtin moun, i anparl kékshoz zot i koné pa. Dizon, sa lé normal, pars ète o-kourann toute z’afèr lé pa possib, épi fèrm out také toultan… sa lé dir, lé karéman pa fézab. Solman nana déssèrtènn shoz ou i koné in pé plis ké d’ote. L’èr-la, ou lé pli a-lèz, konm Blèz… pou di oute dé mo. In légzanp ?
In délégasyon demoun La Rényon, la sorte issi épi la parti Copenhague. Pou kossa ? Pars nou issi, ni koné kossa i lé "l’effet d’serre", ni koné kèl danzé i ménas in bon pé réjyon, ni koné ossi dézagréman nou lé riskab an avoir, par raport l’éshofman klimatik. Donkalor, lé normal ni sava fé antann nout voi la-ba… épi mète anou in pé o-kouran sak lé z’ote i fé, épi zot problèm. Kissa té i koné avan, lo sobatkoz, sak Danemark té i fé pou son dévlopman dirab ? Kissa té i koné oussa Tuvalu i lé, é l’an-nuyman li lé d’dan ?
A z’ot avi, Montrouge, gran diréktèr zournal la droite té i koné sa li ? Pétète... mé li té anparl pa souvan... Li té préfèr fé gran kozman déssi la politik La France, sansa déssi Obama, épi d’ote gran grèk ankor... Epi mélanz sa avèk kanar troi pate l’aktialité La Rényon. Poukoué fé sa ? Konm diré in poète mi èm byin, i apèl Albany : "Pou fèr plis, mounoir, pou fèr plis !"
Accueil > Chroniques > Oté Lo lou dann park mouton27 mé, sanm Justin « Lo zèf zordi lé pli préférab pti poul pou domin. »27 mé, sanm Justin Konm in mové prézaz pou nou26 mé, sanm Justin « Mèm a l’éstime i vann pa poisson dan la mèr »26 mé, sanm Justin La résponsabilité ? Ala in bon késtyon bien pozé24 mé, sanm Justin « Lo shate i gard zoizo ziskatan li tonm »24 mé, sanm Justin Solon mon dalon Kristian : « I fo pa obli koman nou la fé pou an ariv tèrla »23 mé, sanm Justin « Kan bushron i rant dann la foré, mansh la ash, mèm an boi, i rasir pa bann pyé d’boi »23 mé, sanm Justin Kan Julie i larg 2 skud bou portan dann bato Erika !22 mé, sanm Justin A la Une